Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 327

17. Helyhez kötött vagy közúti tartálykocsira szerelt mérõrendszerek cseppfolyósított gáz (kivéve hûtõfolyadék) mérésére 17.1. E mérõrendszerek esetében állandó, merevcsöves összeköttetés legyen a mérõrendszer és a betápláló tartály között. Visszacsapó szelepet kell szerelni a betápláló tartály és a mérõ közé. 17.2. A mérõ után elhelyezett, a nyomást fenntartó szerkezetnek kell biztosítania a termék folyékony halmaz- 2002/144. szám állapotát a mérõn belül a mérési folyamat alatt. A kívánt nyomást állandó értéken vagy a mérési feltételekhez hozzáigazított értéken lehet fenntartani. 17.2.1. Ha a nyomást állandó értéken tartják, akkor ez az érték legalább a termék gõznyomásával legyen egyenlõ, olyan hõmérsékleten, amely 15 ˚C-kal magasabb, mint a lehetõ legnagyobb üzemi hõmérséklet. A nyomásfenntartó szerkezet beállítását le lehessen plombálni. 17.2.2. Ha a nyomást hozzáigazítják a mérési feltételekhez, akkor az a mérés alatt legalább 100 kPa-lal (1 bar) haladja meg a folyadék gõznyomását. Ez a mûködés legyen automatikus. 17.2.3. Ipari használatú, helyhez kötött mérõrendszerek esetében az illetékes hitelesítõ szervezet engedélyezheti kézi szabályozású nyomásfenntartó használatát, ebben az esetben a mérõeszköz kimenetén a nyomás ne legyen kevesebb, mint a termék gõznyomása olyan hõmérsékleten, amely 15 ˚C-kal magasabb, mint a folyadék hõmérséklete mérés közben. A mérõrendszeren egy diagramot kell elhelyezni, amely a termék gõznyomását a hõmérséklet függvényében mérve ábrázolja. Ha várható, hogy ezeknek a mérõrendszereknek hosszabb idõn át felügyelet nélkül kell üzemelniük, a hõmérsékletet és a nyomást regisztráló készülékkel folyamatosan fel kell jegyezni. 17.3. Gázkiküszöbölõ szerkezetet kell biztosítani a mérõeszköz elõtt, ami gázleválasztóból vagy kondenzedénybõl áll. 17.3.1. A gázleválasztó feleljen meg az I. fejezetben a cseppfolyósított gázra vagy egy nagyobb viszkozitású folyadékra meghatározott követelményeknek. A hitelesítés nehézségére tekintettel azonban jóvá lehet hagyni egy olyan gázleválasztót, amelynek a térfogata nem kevesebb, mint az 1 perc alatt szállított térfogat 1,5%-a a legnagyobb térfogatáramon, ha a mérõeszközt a tárolótartállyal összekötõ csõ nem hosszabb 25 m-nél. Ha a csõ hossza meghaladja a 25 m-t, a gázleválasztó tényleges térfogata nem lehet kevesebb, mint a legnagyobb térfogatáramon 1 perc alatt szállított térfogat 3%-a. Nem szükséges gázjelzõt vagy figyelõüveget felszerelni a cseppfolyósított gáz mérõrendszerére. A gázkiürítõ csövet össze lehet kötni a betápláló tartályban a gázfázist tartalmazó térrel vagy egy önálló nyomásfenntartó eszközzel, amely a mérõ kimenetén lévõ nyomásnál 50—100 kPa-lal (0,5—1 bárral) alacsonyabb nyomásra van beállítva. A csõben lehet egy lezáró szelep, de annak nem szabad a mérési folyamat alatt, hogy zárhatónak lennie. 17.3.2. A kondenz-edény térfogata attól függ, mekkora a csövek térfogata az ellátó tartály szelepe és a mérõ utáni nyomásfenntartónak a szelepe között. A térfogat ne legyen kevesebb, mint annak a csökkenésnek a kétszerese, amely elõfordulhat a folyadék térfogatában, ha a hõmérséklet olyan értékkel csökken, amelyet hagyományosan 10 ˚C-ban rögzítenek a légkörrel érintkezõ csövek esetében, és 2 ˚C-ban a földalatti vagy hõszigetelt csövek esetében. A térfogat értékeléséhez a következõ hõtágulási együtthatókat kell használni: — 3× 10—3/˚C propánra és propilénre, — 2× 10—3/˚C butánra és butadiénre a tényleges értékek helyett. Egyéb, nagy gõznyomású termékeknél az alkalmazandó együttható értékeit az illetékes hitelesítõ szervezetnek kell elõírnia. A kondenz-edényt kézi mûködtetésû lefúvató szerkezettel kell ellátni. A kondenz-edényt a mérõrendszerben a csõvezeték legmagasabb pontján kell elhelyezni. Az elõzõ módszerrel kiszámított térfogatot a csõvezeték legmagasabb pontjain elhelyezett több kondenz-edény között meg lehet osztani. 17.4. Hõmérõzsákokat kell biztosítani a mérõ közvetlen közelében. Az alkalmazott hõmérõnek olyan legyen a skála-osztása, amely nem haladja meg a 0,5 ˚C-ot. A hõmérõ ellenõrzött legyen. Nyomásmérõt kell szerelni a mérõ és a nyomásfenntartó eszköz közé. Közúti tartálykocsira szerelt mérõrendszerben egy nyomásmérõ aljzat is elegendõ. 17.5. Amikor a mérési eljárást közúti tartálykocsira szerelt mérõrendszeren végzik el, akkor nem lehet összeköttetés a szállító tartályban lévõ gázfázisok és a felvevõ tartály között. 17.6. Biztonsági szelepet lehet beépíteni a mérõrendszerbe a rendellenesen nagy nyomás megakadályozása céljából. A mérõ után elhelyezett biztonsági szelep a légkörbe nyíljon, vagy legyen összekötve a felvevõ tartállyal. A mérõ elõtt elhelyezett biztonsági szelepet semmi esetre sem szabad összekötni a mérõt a megkerülõ ágakon keresztül a mérõ után elhelyezett szelepekkel. 17.7. Ha a mûködési feltételek szükségessé teszik a levehetõ tömlõk használatát, akkor a tömlõknek töltve kell maradniuk, ha a térfogatuk nagyobb, mint a legkisebb kiadható mennyiségre vonatkozó legnagyobb megengedett hiba. A levehetõ teli tömlõket különleges, a teli tömlõkhöz való „csatlakozókkal” kell ellátni. Ha szükséges, kézi mûködtetésû lefúvató szerkezetet kell biztosítani e tömlõk végein. 17.8. A 7. pontban bármely, a mérõt megkerülõ ágakra elõírt, közbülsõ figyelõ szeleppel ellátott kettõs záró szerkezetet biztonsági okból le kell tudni zárni. Ilyen esetekben a két lezáró szelep között és a rendszer bármely más, ezzel egyenértékû helyén nyomásmérõknek kell figyelemmel kísérniük az esetleges szivárgásokat.

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes